OpenLLM-France/wikimedia huggingface dataset:
# Paul (filma)

Paul, 2011ko Greg Mottola estatubatuar zinema zuzendariak zuzendu eta Simon Pegg eta Nick Frost ingeles zinema gidoilari eta aktoreek idatzi eta antzeztutako zientzia-fikziozko komedia film bat da. Simon Pegg eta Nick Frostez gain, Jason Bateman, Kristen Wiig, Bill Hader, Blythe Danner, John Carrol Lynch, Sigourney Weaver eta Seth Rogen aktoreek antzeztu zuten. Seth Rogen aktoreak Paul estralurtarraren ahotsa ipini zuen.
Filmak zientzia-fikzioa eta estralurtarrei buruzko film ospetsu askoren aipamenak ditu, bereziki Steven Spielberg zuzendariaren filmeena, genero honetako filmeen parodia ere bada.

## Argumentua

Oharra: Atal honek istorio osoa edo amaiera argitzen du.
Graeme Willy (Simon Pegg) eta Clive Gollings (Nick Frost) AEBetako San Diegoko Komikaldira joan eta ondoren alokatutako autokarabana batean Nevadako 51 eremura bidaiatzeko asmoa duten bi ingeles friki dira. Beren bidean Paul (Seth Rogen) izeneko estralurtar bat topatuko dute, honek atzetik berau atzeman nahizik dituen AEBetako Gobernuaren agindupeko agenteetatik ihes egiteko haien laguntza beharko du, bai eta bere etxera itzultzeko ere. Bitartean, hirukote xelebreak Ruth Buggs (Kristen Wiig) izeneko eta bizitzan eskarmentu handirik ez duen neska xalo eta erlijiotsua ezagutuko dute eta Graeme hartaz maiteminduko da.

## Aktoreak

* Simon Pegg: Graeme Willy
* Nick Frost: Clive Gollings
* Seth Rogen: Paul (estralurtarraren ahotsa eta mugimenduak)
* Jason Bateman: Lorenzo Zoil agente berezia
* Kristen Wiig: Ruth Buggs
* Bill Hader: Haggard agentea
* Blythe Danner: Tara Walton
* Joe Lo Truglio: O'Reilly agentea
* John Carroll Lynch: Moses Buggs, Ruthen aita
* Jane Lynch: Pat Stevens
* David Koechner: Gus, Nevadako gasolindegiko hillbillya
* Jesse Plemons: Jake, Gusen laguna
* Sigourney Weaver: "Tipo Handia"
* Syd Masters: Bere burua antzeztuz, eszenatokiko cowboy abeslaria
* Jeffrey Tambor: Adam Shadowchild, zientzia-fikziozko idazle ospetsua
* Steven Spielberg: Bere burua antzeztuz (ahotsa)

## Kanpo estekak

* Paul filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1164753
# Paul-Émile de Souza

Paul-Émile de Souza (Bohicon, 1930eko uztailaren 14a - Cotonou, 1999ko ekainaren 17a) Dahomeyko presidentea izan zen 1969tik 1970era. Jatorri afrobrasildarra zuen familia batean jaio zen eta armadako kide izan zen. 1969ko abenduan Maurice Kouandéték Émile Derlin Zinsouren aurkako kolpe militarrek ondoren, herrialdea gobernatu zuen Direktorio Militarreko presidente izendatu zuten. 1970eko martxoan presidentetzarako hauteskundeak egin ziren eta de Souzak txandakako presidentetza kontseiluaren esku utzi zuen boterea. Mathieu Kérékouk armadarik bota eta Nekazaritzako Kreditu Bankuko komisario izendatu zuen.
# Paul (argipena)

Paul izenak hainbat adiera du:
Leku-izen gisa:
* Paul (Erriberagoitia), Arabako lekua
* Paul (Amurrio), Arabako herri hustua.
* Paul (Idaho), Amerikako Estatu Batuetako herria.
* Paul (Kornualles), Erresuma Batuko herria.
Pertsona izen gisa:
Sormenezko lanak:

## Ikus, gainera

* Padul, Arabako herria, gaztelaniaz Paul deitua.
# Paul (Kornualles)

Paul, kornubieraz: Breweni, Ingalaterrako Kornualles konderriko herri bat da.

## Kanpo estekak

* Datuak: Q1002828
* Multimedia: Paul, Cornwall / Q1002828
# Paul-Émile Victor

Paul-Émile Victor (Geneva, 1907ko ekainaren 28a - Bora Bora, 1995eko martxoaren 7a) frantses esploratzailea eta etnologoa izan zen, lurburuetan espezialista.
Lyongo Eskola Nagusian ingeniaritza ikasi zuen, eta Parisko Etnologiako Institutuan etnologiako diploma lortu zuen. Groenlandiara 1934an joan zen lehenengo aldiz Pourquoi-pas? ontzian, Jean Charcotekin batera. Denboraldi luzean egon ziren han eta eskimalen ohiturak eta hizkuntza aztertu zituen, eta haiekin bizi izan zen. Bigarren Mundu Gerran parakaidista aritu zen, eta Alaskako Estatu Batuetako gudarostean egon zen. 1947an Frantziako Les expéditions polaires françaises sortu zuen, eta horretan aritu zen 1976. urtea arte. 1957-1961 urteen bitartean Groenlandiara egin zen nazioarteko espedizioaren buru izan zen. Espedizio haren helburua zen glaziarren dinamika aztertzea neurketa geofisikoen laguntzaz. Bizitzako azken urteetan Polinesia frantsesean hartu zuen bizilekua. Hainbat lan idatzi zituen: Boréal (1938); La Voie lactée (1961, Esne bidea); L'Homme à la conquête des pôles (1962, Gizakia lurburuen konkistan); Pôle Nord, pôle Sud (1968, Iparburua, Hegoburua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1307585
* Multimedia: Paul-Émile Victor / Q1307585
# Paul (Idaho)

Paul Idahoko hiri bat da. Minidoka konderrian kokatua dago. 2010ean 1.169 biztanle zituen, 16,49 kilometro koadrotan banatuta.

## Ikus, gainera

* Minidoka konderria

## Kanpo estekak

* Datuak: Q1518011
* Multimedia: Paul, Idaho / Q1518011
# Paul (Amurrio)

Paul gaur egun Arabako Amurrioko udalaren Delika kontzejuaren barruan dagoen herri hustua da. Historian izen desberdinak ezagutu ditu: Zamarra, Zemarro, Zamarro. 1553ko dokumentu batek aipatzen du. Ez da ezagutzen zein datetan hustu zen. Gaur egun haren lurrak Delikan daude eta inguruak Pual izena du.

## Erreferentziak

* ↑ López de Guereñu Galarraga, Gerardo (1989) [1957]. «Mortuorios o despoblados». Toponimia alavesa seguido de Mortuorios o despoblados y Pueblos alaveses. Onomasticon Vasconiae 5. Bartzelona-Bilbo: ALSOGRAF, Euskaltzaindia, 554 or. ISBN 8485479483.
* Datuak: Q58814692
# On Raglan Road

On Raglan Road (euskaraz Ranglan bidean) Irlandako abesti herrikoi bat da. Hitzak Patrick Kavanagh irlandar olerkariak idatzi zituen, doinua aldiz The Dawning of the Day abesti herrikoiaren doinu berbera da. Abestiaren izenburua Dublin hiriburuko Ballsbridge auzoko Raglan Road kalerari lotua dago.

## Kanpo estekak

* Luke Kelly musikariaren On Raglan Road abestiaren bertsioa entzungai (Ingelesez)
* Van Morrison abeslaria eta The Chieftains taldearen On Raglan Road abestiaren bertsioa entzungai (Ingelesez)
* Datuak: Q335986
# On Her Majesty's Secret Service (filma)

On Her Majesty's Secret Service (euskaraz Bere Maiestatearen zerbitzupe sekretuan) 1969ko Peter R. Hunt ingeles zinema zuzendariaren espioitza filma da, Ian Fleming idazlearen On Her Majesty's Secret Service eleberrian bilduman oinarritua, protagonista nagusia James Bond britainiar agente sekretua duena. Bertan, George Lazenby, Diana Rigg, Telly Savalas, Bernard Lee eta Gabriele Ferzetti aktoreek antzeztu zuten.
1967ko You Only Live Twice filmatu ostean, Sean Conneryk James Bond pertsonaiaren papera berriz ez antzezteko erabakia hartu ondoren, Eon ekoiztetxeak George Lazenby aktore eta modelo ezezaguna ordezko hautatu zuen. Halere, filmazioa aurrera zihoala, Lazenbyk James Bonden papera behin bakarrik antzeztuko zuela erabaki zuen. Hortaz, 1971ko Diamonds Are Forever filmean Sean Conneryk papera berreskuratu zuen.
Italiar Riviera, Londres (Erresuma Batua), Berna, Piz Gloria (Suitzako Alpeak) eta Portugalen filmatu eta girotu zen.

## Argumentua

Oharra: Atal honek istorio osoa edo amaiera argitzen du.
James Bond (George Lazenby) britainiar agente sekretua SPECTRE erakunde sekretuko Ernst Stavro Blofeld (Telly Savalas) jabearen atzeman nahirik dabil. Ikerketaren emaitzekin gustura ez dagoenez, MI6ko M buruzagiak kasutik ateratzea erabaki du. Erabakiaz nazkatuta, Bondek dimititu eta Blofeld atzematera bere kaxa doa (halere, Mren idazkari Moneypenny andereñoak (Lois Maxwell) Bond «dimisioa aurkeztuta» egon beharrean, «oporretan» dagoela erregistratu du). Bondek Korsikar Batasuneko Marc-Ange Draco (Gabriele Ferzetti) buruzagiarengandik Blofeldi buruzko informazioa jaso du. Era berean, Portugalen ezagutu ondoren, Dracoren alaba Teresa di Vincenzo (Diana Rigg) kondesa alargunaz maitemindu eta ezkondu da.

## Aktoreak

* George Lazenby: James Bond
* Diana Rigg: Teresa (Tracy) di Vincenzo kondesa
* Telly Savalas: Ernst Stavro Blofeld
* Gabriele Ferzetti: Marc-Ange Draco
* Ilse Steppat: Frau Irma Bunt
* Bernard Lee: M
* Lois Maxwell: Moneypenny andereñoa
* George Baker: Sir Hilary Bray
* Joanna Lumley: Ingelesa
* Desmond Llewelyn: Q
* Angela Scoular: Rudy Bartlett

## Kanpo estekak

* On Her Majesty's Secret Service filmaren IMDBko fitxa irakurgai (Ingelesez)
* James Bonden webgunea (Ingelesez)
* Datuak: Q107894
* Multimedia: On Her Majesty's Secret Service (film) / Q107894
# On Kixote (balleta)

On Kixote (errusieraz: Дон Кихот) Ludwig Minkus austriar musikagileak konposatutako balleta izan zen, Marius Petiparen koreografia zuena. Dantza klasikoko konpainien errepertorioko funtsezko lanetako bat da. 1869ko abenduaren 26an, Moskuko Bolxoi Balletak estreinatu zuten. Petipak eta Minkusek balleta bertsio landuago eta hedakorrago batean berraztertu zuten bost ekitalditan eta hamaika eszenatan Mariinski Balleterako, 1871ko azaroaren 21ean San Petersburgoko Bolxoi Kamenni Antzokian aurkeztua.
Petipa/Minkus balletaren ekoizpen moderno guztiak Aleksandr Gorskik 1900ean Moskuko Bolxoi Antzokirako taularatu zuen bertsiotik eratorriak dira, 1902an San Petersburgoko Ballet Inperialerako taularatu zen balet maisuaren ekoizpena.
Petiparen lana askatasunez oinarritzen da Miguel de Cervantesen On Kixote Mantxakoa eleberrian, eta bereziki «Camachoren ezkontzetan» (Gamatxe balletean), bigarren zatiko XIX. kapituluan kontatutako pasartea, non Basilio bizarginaren eta Quiteria gaztearen (Kitri balletean) arteko amodioa kontatzen den.

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-07-31).
* ↑ Ballet Don Quijote, Ludwig (Léon) Minkus (Gaztelaniaz)
* ↑ Don Quijote del Ballet Oficial de la Provincia en la Sala de las Américas (Gaztelaniaz)

## Kanpo estekak

* Datuak: Q1239463
* Multimedia: Don Quixote (ballet) / Q1239463
# On Kixote (musika)

On Kixote Richard Strauss konposatzaile alemaniarrak idatziriko olerki sinfonikoetako bat da, biolontxelo, biola eta orkestra handiarentzat. Bere azpititulua "Zalduneria gai bati buruzko bariazio fantastikoak" da, eta musikalana, Miguel de Cervantes idazle madrildarrak idatziriko izen bereko eleberrian oinarriturik dago. Straussek, 1897. urtean idatzi zuen musikalan hau. Estreinaldia Kolnen izan zen, 1898ko martxoaren 8an. Txelo bakarlaria Friedrich Grützmacher izan zen, eta orkestraren zuzendaria, berriz, Franz Wülner
Sinfonia kontzertante forman idatzia dago, eta txelo bakarlariak On Kixoteren papera egiten du. Biolak, berriz, Santxo Panzarena. Bigarren bariazioa, On Kixotek, artaldearekin topo egiten duenean eta harmadatzat hartzen dituenean gertatzen da.

## Instrumentazioa

Piccoloa, 2 zehar txirula, 2 oboe, korno ingelesa, 2 klarinete Si bemolean (2. klarinete bikoitza Mi bemolean, klarinete baxua, 3 fagot, kontrafagota, 3 korno fan, 3 tronpeta Ren, 3 tronboi, eufonioa Si bemolean, tuba, tinbalak, triangelua, bonboa, txindatak, danbor erredoblantea, pandereta, haize makina, arpa eta kordentzako idatzia dago musikalan hau.

## Zatien izenak

* On Kixotek, zalduneria liburuak irakurri ondoren, osasuna galdu eta zaldun ibiltaria izatea erabakitzen du
* On Kixote, Itxura Tristearen Zalduna
* Santxo Panza
* On Kixote, Itxura Tristearen Zalduna
* Alifanfaron enperadore handiaren harmadaren aurkako borroka irabazia
* Ezkutaria eta zaldunaren arteko elkarrizketa
* Erromes prozesioarekin zorigaiztoko abentura
* Zaldunaren beila
* Dulzinearekin batzea
* Zamalkadura airetik
* Ontzi sorginduan bidaia
* Magoekin borrokan
* Bi borroka ilargi distiratsuaren aurkako zaldunekin
* On Kixoteren heriotza

## Kanpo estekak

* Datuak: Q606635
# On Kixote eta Santxo Panza (eskultura, Donostia)

On Kixote eta Santxo Panzaren eskultura Donostiako Cervantes plazan, Alderdi Ederren, dagoen brontzezko eskultura bat da. Lorenzo Coullaut-Valeraren 1929ko lan bat da, baina 1973. urtetik dago kokatua Donostian. Coullaut-Valera sevillarrak badu beste monumentu eraiki bat Donostian, Urgull mendiko Jesusen Bihotza.

## Historia eta deskribapena

Madrilen 1915. urtean egin zen lehiaketa batean du jatorria estatua bikoitzak: Cervantesi monumentua egin behar zitzaion Madrilen, eta Coullaut-Valerak irabazi zuen lehiaketa. Multzo handiagoa da Madrilgoa, baina eskultura honen parekidea ere bada han.
1973. urtean lurrazpiko parking bat egin zen Donostiako Alderdi Ederren, eta Eguisa enpresak egindako proiektuan eraldatu zen Cervantes plaza eta ekarri zuten bertara Santxo eta Kixoteren eskultura.
Eskulturak erakusten ditu Kixote Rozinante zaldiaren gainean eta bere ezkerretara Santxo Panza asto gainean. 2011. urtetik, plataforma eta iturri berezi baten gainean daude bi irudiak, Lur Paisajistak bulegoak eraikitako multzo bat, itsasoko arrainez betea.

## Iruditegia

* 2008ko irudia, 1973tik izan zuen kokapena erakusten.
* 2013an, lantza puskatua du Kixotek.
* 2024an, lantza konponduta.
* Gauez, 2011n egin zitzaion idulki-oinarri bereziaren gainean.
* Idulki-iturriko arrainak.

## Erreferentziak

* ↑ «Don Quijote eta Sancho Panza - Donostiako eskulturak» www.santelmomuseoa.eus (Noiz kontsultatua: 2024-05-17).
* ↑ (Gaztelaniaz) Eizaguirre, Juncal. (2011-07-19). «Merluzas donde había molinos» Noticias de Gipuzkoa (Noiz kontsultatua: 2024-05-17).
* ↑ «lur paisajistak | Plaza Cervantes | Donostia» lurpaisajistak.com (Noiz kontsultatua: 2024-05-17).

## Kanpo estekak

* Datuak: Q125489968
* Multimedia: Don Quijote y Sancho Panza (Lorenzo Coullaut Valera's sculpture in Donostia-San Sebastián) / Q125489968
# On an Island with You

On an Island with You (euskaraz Irla batean zurekin) 1948ko Technicolorrean egindako komedia musikal erromantikoa da, aqua-musikalen generokoa, Richard Thorpek zuzendua. Aktore nagusiak dira Esther Williams igerilaria, Peter Lawford, Ricardo Montalban, Cyd Charisse, Kathryn Beaumont eta Jimmy Durante.

## Sinopsia

Rosalind Reynolds, igeriketako izar bat, Hawaiko uharte tropikal batean film bateko filmaketan dago, protagonista nagusi gisa, eta Ricardo Montez bere mutilaguna berarekin joan da bertarako. Filmerako aholkulari tekniko militar bat, Lawrence Y. Kingslee, AEBetako itsas armadako ofiziala Rosalind-ekin maiteminduko da. Rosalinden lagun handiena, Yvonne Torro aktorea, filmean dago baita ere lanesan, eta ezkutuan Ricardo seduzitu nahi du.

## Erreferentziak

* ↑ Micaela. (2017-08-03). «Twelve Favorite Water Ballets from Esther Williams.» Love Letters to Old Hollywood (Noiz kontsultatua: 2024-09-16).

## Kanpo estekak

* Filmeko uretako koreografia eszena bat.
* Datuak: Q3015588
* Multimedia: On an Island with You / Q3015588
# On Kixoteren liburutegia

On Kixoteren liburutegia Kixotearen lehen zatiko VI. atalaren gai nagusia da, eta bertan, Miguel de Cervantes Saavedrak, Pero Pérez apaizaren ahotik, zenbait zalduntza liburu eta garaiko beste zenbait libururi buruzko iritzia ematen du, horien artean olerki epiko eta artzain eleberriren batzuk.
Honakoak dira atal horretan aipatzen diren liburuak:
* Amadis de Gaula
* Las sergas de Esplandián, Garci Rodríguez de Montalvorena
* Amadis de Grecia, Feliciano de Silvarena
* Olivante de Laura, Antonio de Torquemadarena
* Felixmarte de Hircania, Melchor Ortegarena
* Platir, beharbada Francisco de Enciso Záraterena
* El Caballero de la Cruz (Lepolemo, Alonso de Salazarrena, eta Leandro el Bel, Pietro Lauro]]rena.
* Espejo de caballerías, Pero López de Reinosa edo Santa Katalinarena
* Historia de las hazañas y hechos del invencible caballero Bernardo del Carpio, Agustín Alonsorena.
* El verdadero suceso de la famosa batalla de Roncesvalles con la muerte de los doce Pares de Francia, Francisco Garrido Villenarena.
* Palmerín de Oliva, Francisco Vázquezena
* Palmerín de Inglaterra, Francisco de Moraesena.
* Belianís de Grecia, Jerónimo Fernándezena
* Tirant lo Blanc, Joanot Martorellena
* Diana, Jorge de Montemayorrena
* Segunda parte de la Diana de Jorge de Montemayor, Alonso Pérezena
* Diana enamorada, Gaspar Gil Polorena.
* Los diez libros de Fortuna de Amor, Antonio de Lofrasorena.
* El pastor de Iberia, Bernardo de la Vegarena
* Primera parte de las ninfas y pastores de Henares, Bernardo González de Bobadillarena
* Desengaño de celos, Bartolomé López de Encisorena
* El pastor de Fílida, Luis Gálvez de Montalvorena
* Tesoro de varias poesías, Pedro de Padillarena
* El Cancionero, Gabriel López Maldonadorena
* La Galatea, Miguel de Cervantes Saavedrarena
* La Araucana, Alonso Ertzillarena
* La Austríada, Juan Ruforena
* El Monserrate, Cristóbal de Viruésena
* Las lágrimas de Angélica, Luis Barahona de Sotorena.
VII. atalean beste hiru liburu aipatzen dira.
* La Carolea, Jerónimo Sempererena
* León de España
* Comentario de la guerra de Alemania hecha por Carlos V, máximo emperador romano, rey de España, Luis de Ávilarena.

## Kanpo estekak

* Datuak: Q8247569
# On The Road Again (Canned Heat)

On The Road Again (euskaraz Errepidean Berriz Ere) Canned Heat estatubatuar musika taldearen blues abesti bat da. 1967an konposatu eta 1968an Boogie with Canned Heat ("Boogie Canned Heatekin") diskoan argitaratu zuten.

## Kanpo estekak

* On The Road Again abestia entzungai. Youtube.com (Ingelesez)
* Datuak: Q3293023
# Orion (Illinois)

Orion Illinoiseko herri bat da. Henry konderrian kokatua dago. 2010ean 1.861 biztanle zituen, 2,36 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2671903
* Multimedia: Orion, Illinois / Q2671903
# Paranaíba

    Artikulu hau udalerriari buruzkoa da; ibaia buruzkoa beste hau da: «Paranaíba (ibaia)».
Paranaíba Brasilgo udalerri bat da, Mato Grosso do Sul estatuan kokatua. 40.957 biztanle ditu 5.402,652 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q925758
* Multimedia: Paranaíba / Q925758
# Paranaíta

Paranaíta Brasilgo udalerri bat da, Mato Grosso estatuan kokatua. 11.671 biztanle ditu 4.796,013 km²ko eremuan.

## Ikus, gainera

* Mato Grosso

## Kanpo estekak

* Datuak: Q1805645
* Multimedia: Paranaíta / Q1805645
# Parancyla

Parancyla Crambidae familiako tximeleta genero bat da. Bere espezie tipoa Parancyla argyrothysana da.

## Espezieak

| Espeziea | Irudia | Egoera |
| Parancyla argyrothysana | | daturik gabe |

## Kanpo estekak

* Datuak: Q7135447
# Paranclyoceras

Paranclyoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12265535
# Paranavaí

Paranavaí Brasilgo udalerri bat da, Paraná estatuan kokatua. 81.590 biztanle ditu 1.202,266 km²ko eremuan.

## Ikus, gainera

* Paraná

## Kanpo estekak

* Datuak: Q1773355
* Multimedia: Paranavaí / Q1773355
# Paranaíba (ibaia)

Paranaíba Brasilgo ibaia da, 1.100 km-ko luzera duena. Mata Gorda mendikatean jaiotzen da eta Paraná ibaia osatzen du Rio Grande ibaiarekin batera. Minas Gerais eta Mato Grosso do Sul estatuak bereizten ditu. Zentral hidroelektriko handi bat dago ibaiaren ibilguan.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q776155
* Multimedia: Paranaíba River / Q776155
# Park Layne (Ohio)

Park Layne Ameriketako Estatu Batuetako erroldak esleitutako leku bat da. Clark konderrian dago, Ohio estatuan. 4.248 biztanle ditu, 3,79325 kilometro koadroko azaleran banatuta.

## Ikus, gainera

* Clark konderria

## Kanpo estekak

* Datuak: Q2256303
# Park Place

Park Place, Arabiar Emirerri Batuetako Dubai hiriko erabilera anitzeko etxe orratz bat da. 234,1 metro eta 56 solairu dauzka eta 2007an amaitu zuten.
Cox Group arkitekto taldeak diseinatu zuen. Lehen harria 2004an jarri zen.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q3504328
* Multimedia: Park Place (Dubai) / Q3504328
# Park Rapids (Minnesota)

Park Rapids Minnesotako hiri bat da. Hubbard konderrian kokatua dago. 2010ean 3.709 biztanle zituen, 17,06 kilometro koadrotan banatuta.

## Ikus, gainera

* Hubbard konderria

## Kanpo estekak

* Datuak: Q1924427
* Multimedia: Park Rapids, Minnesota / Q1924427
# Park Mi-kum

Park Mi-Kum (Hego Korea, 1955eko urriaren 6a) boleibol jokalari profesional ohia da. 1976ko Udako Olinpar Jokoetan lehiatu zen, Kanadako Montreal hirian, eta brontzezko domina irabazi zuen.

## Ibilbidea

Park Mi-kum boleibol jokalari ohia da. Hanil Synthetic (1973/74 - 1976/77) eta Namsung Girl's High School (1971/1972 - 1973/1974) izeneko bi taldeetan aritu zen. Hanil Synthetic Jin-Gwan (1975/1976 - 1976/1977) eta Tae-Ho Im (1973/1974 - 1974/1975) entrenatzaileekin aritu zen.
Hego Koreako selekzio nazionalarekin jokatuz, brontzezko domina irabazi zuen 1976ko Udako Olinpiar Jokoetan, Kanadako Montreal hirian.

## Erreferentziak

* ↑ 1976ko Udako Olinpiar Jokoak. 2022-01-17 (Noiz kontsultatua: 2022-01-18).

## Kanpo estekak

* Datuak: Q7137894
# Park Millenium

Park Millenium, Ameriketako Estatu Batuetako Chicago hirian dagoen etxebizitza etxe orratz bat da. Guztira 166 metro eta 57 solairu dauzka eta 2002an amaitu zuten eraikitzen.
Loewenberg + Associates arkitekto taldeak diseinatu zuen.

## Ikus, gainera

* Illinois Center
* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q12265552
# Park Place Tower

Park Place Tower, Ameriketako Estatu Batuetako Chicago hirian dagoen etxebizitza etxe orratz bat da. Guztira 162 metro eta 56 solairu dauzka eta 1971n amaitu zuten eraikitzen.
Loewenberg & Loewenberg arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2707913
* Multimedia: Park Place Tower (Chicago, Illinois) / Q2707913
# Park Ridge (Illinois)

Park Ridge Illinoiseko hiri bat da. Cook konderrian kokatua dago. 2010ean 37.480 biztanle zituen, 18,36 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q576273
* Multimedia: Park Ridge, Illinois / Q576273
# Park River (Ipar Dakota)

Park River Ipar Dakotako hiri bat da. Walsh konderrian kokatua dago. 2010ean 1.403 biztanle zituen, 5,62 kilometro koadrotan banatuta.

## Ikus, gainera

* Walsh konderria

## Kanpo estekak

* Datuak: Q584452
* Multimedia: Park River, North Dakota / Q584452
# Park Ridge (New Jersey)

Park Ridge New Jerseyko borough bat da. Bergen konderrian kokatua dago. 2010ean 8.645 biztanle zituen, 6,69 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q253067
* Multimedia: Park Ridge, New Jersey / Q253067